**DĖL INFEKCIJŲ PLITIMĄ RIBOJANČIO REŽIMO NUSTATYMO ŠILALĖS R. OBELYNO PAGRINDINĖJE MOKYKLOJE**

2020 m. spalio 30 d. Nr. DĮV-979

Šilalė

Vadovaudamasis Lietuvos Respublikos užkrečiamųjų ligų įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr. V-1487 „Dėl ikimokyklinio ir priešmokyklinio ugdymo organizavimo būtinųjų sąlygų“ 3 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimo Nr. V-1839 „Dėl pradinio ugdymo organizavimo būtinųjų sąlygų“ 3 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimo Nr. V-1838 „Dėl pagrindinio ir vidurinio ugdymo organizavimo būtinųjų sąlygų“ 3 punktu, Lietuvos Respublikos Vyriausybės 2020 m. spalio 21 d. nutarimu Nr. 1159 „Dėl karantino kai kurių savivaldybių teritorijose paskelbimo“, atsižvelgdamas į Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyriaus 2020 m. spalio 30 d. raštą Nr. (7-21 1.9E) 2-89047 „Dėl Šilalės rajono Obelyno pagrindinės mokyklos“:

1. N u s t a t a u infekcijų plitimą ribojantį režimą Šilalės r. Obelyno pagrindinėje mokykloje nuo 2020 m. lapkričio 3 d. iki 2020 m. lapkričio 13 d.

2. S u s t a b d a u Šilalės r. Obelyno pagrindinės mokyklos veiklą

3. P a v e d u Šilalės r. Obelyno pagrindinės mokyklos ikimokyklinio, priešmokyklinio amžiaus vaikų, 1-8 klasių mokinių ugdymą organizuoti nuotoliniu būdu.

4. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Šilalės r. Obelyno pagrindinės mokyklos svetainėje [www.obelynas.silale.lm.lt](http://www.obelynas.silale.lm.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba Lietuvos administracinės ginčų komisijos Klaipėdos apygardos skyriui (H. Manto g. 37, 92236 Klaipėda).

Administracijos direktorius Valdemaras Jasevičius